Микеланджело Буонароти
Даряваш радост, а сълзите пиеш…

Превод от италиански: Драгомир Петров, 1970

chitanka.info

Даряваш радост, а сълзите пиеш…[0]

Даряваш радост, а сълзите пиеш,

Любов жестока, ала острието

пред теб възлюбих аз, загдето

от злото до смъртта скъсява срока.

А влюбения щом убиеш,

сълзите губиш с болката безока.

И благодарен за оброка

е той, но не за мъката, че милосърд

си само щом злините ни лечиш със смърт.

[0] Този кратък мадригал възпява смъртта, която заличава всяко страдание и освобождава от всяко зло. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.